b'\n_START_ARTICLE_\nLietuvos integruota tarpbankini\xc5\xb3 atsiskaitym\xc5\xb3 sistema\n_START_PARAGRAPH_\nLietuvos integruota tarpbankini\xc5\xb3 atsiskaitym\xc5\xb3 sistema (Mok\xc4\x97jimo sistema LITAS) - Lietuvoje nuo 2004 m. sausio 19 d. iki 2007 m. sausio 29 d. veikusi mok\xc4\x97jimo sistema, sukurta ir valdyta Lietuvos banko._NEWLINE_Sistemoje realiu laiku buvo vykdomi atskirieji atsiskaitymai ir nustatytu laiku ma\xc5\xbemeniniai mok\xc4\x97jimo nurodymai. Taip pat buvo vykdomi AB \xe2\x80\x9eLietuvos centrinis vertybini\xc5\xb3 popieri\xc5\xb3 depozitoriumo\xe2\x80\x9c valdomos vertybini\xc5\xb3 popieri\xc5\xb3 atsiskaitymo sistemos atsiskaitymai u\xc5\xbe vertybini\xc5\xb3 popieri\xc5\xb3 sandorius._NEWLINE_Atsiskaitym\xc5\xb3 sistemos dalyviais buvo visos tuo metu veikusios Lietuvos finansin\xc4\x97s institucijos._NEWLINE_Tai pirmoji Lietuvoje veikusi realaus laiko atskir\xc5\xb3j\xc5\xb3 atsiskaitym\xc5\xb3 sistema, kurioje dalyvi\xc5\xb3 \xc4\xafdentifikavimui buvo vartojamas BIC kodas ir s\xc4\x85skait\xc5\xb3 numeracijai naudojamas tarptautinis IBAN standartas.'